Geirr Lystrup

Geirr Lystrup (født 22. mars 1949 i Vinje) er en norsk visesanger, gitarist, komponist og forfatter.

Bakgrunn og arbeid 
Geirr Lystrup har gitt ut en rekke visealbum og barneplater, skrevet flere bøker og teaterstykker, de fleste for barn og skrevet musikk for andre. Blant annet har han skrevet tekst til fem album med Per Oddvar Hildre og Det Norske Kammerkor.

Som visesanger har han som regel med seg sitt faste band Godtfolk, og flere av albumene er gitt ut under navnet «Geirr Lystrup og Godfolk». Han har vært med i det nordiske folkemusikkensemblet Kvedar, samarbeidet med Moskva Balalaika Quartet, Henning Sommerro og SKRUK.

Lystrup har samarbeidet om barneplater, med hjelpeorganisasjonen FORUT. Overskuddet har blitt gitt til organisasjonens prosjekter i fattige land. 

I 2008 ble Lystrups tredje barneplate Sangen om Omis utgitt. Den handler om den åtte år gamle barnehjemsgutten Omis fra Katmandu i Nepal. Lystrup var i Nepal i ti dager i januar 2008, traff Omis og skrev sangene etter at han vendte hjem til Norge. Høsten samme år turnerte Lystup i Norge sammen med musikerne Øivind Madsen, Børre Flyen, Olav Torget, Olav Lystrup Thesen, Durgata Khatiwada på  fløyter og gambiske Miki på djembe.

Geirr Lystrup bor i Brumunddal. Han er sønn av prest og billedkunstner Sigmund Lystrup.

Plateutgivelser 
 1972: Ti på taket og Måltrostblues 
 1973: Strengleikar 
 1976: Ut av din draum
 1977: Grendevisur og danselåt 
 1979: I menneskenes Land 
 1981: Songen om kjærligheta
 1981: Kom sol på alle mine berg
 1983: Ha ti dæ!
 1985: Diger dag
 1988: Egg & champagne
 1990: Maurits og den store barnålkrigen
 1992: Sommar i September
 1994: Brakar og Johanna
 1996: I Junis hjerte
 1998: Blå sko
 1999: Krystallslottet
 2002: Stjerna fra øst
 2003: Fly som en stein (med Hege Rimestad)
 2005: Samme gamle greia
 2005: Sangen om Yebo
 2007: Sangen om Vasana
 2008: Sangen om Omis
 2009: God tid
 2013: Konrad, åh Konrad
 2014: Til Alf og damene
 2015: Jens Gunderssen 12 Viser (med Jørn Simen Øverli og Jorunn Pedersen)
 2016: Dikt & slikt
 2017: Lyden av Mjøsa
 2019: 20 Ballader

Andre utgivelser 
 Skjemteviser og salmevers (1980; en musikkassett ble utgitt samtidig – med opptak av visene – fremført av Margit Gunvaldjord og Aslak Brekke; 2001 utgitt på musikk-CD)
 1981: Kjærteikn og kilevinkar
 1986: Grendeviser og graffiti
 1991: Vinden spør – visesamling illustrert av Kåre Bondesen
 1991: Ei høring for skogen – barnebok illustrert av Unni-Lise Jonsmoen
 1990: Mauritz og den store barnålkrigen – illustrert av Malgorzata Piotrowska (både bok og musikktrykk)
 1994: Brakar og Joanna  – illustrert av Malgorzata Piotrowska
 1999: Krystallslottet – illustrert av Malgorzata Piotrowska
 2002: Stjerna fra øst – illustrert av Malgorzata Piotrowska, Verbum
 2005: Vårtakkefesten – illustrert av Malgorzata Piotrowska, Verbum
 2008: Viseboka mi 
 2009: Barnesangboka – illustrert av Malgorzata Piotrowska
 2010: Salmeboka mi – sanger/viser, Juni forlag
 2011: Fortell fra Spania, Tobben – barnebok, Juni forlag
 2012: 10 apekatter – billedbok, Juni forlag
 2014: Katten og fuglene – billedbok, Juni forlag
 2015: Maurits og den store barnålkrigen – billedbok, Juni forlag
 2018: Da bestefar ble ape – billedbok, Juni forlag

Priser og utmerkelser 
 Ringsaker kommunes kulturpris
 Statens arbeidsstipend (3-årig)
 TONO-prisen
 Nominert til Spellemannprisen 1972 i klassen årets mannlige artist for Ti på taket og måltrostblues
 Nominert til Spellemannprisen 1976 i klassen årets viseplate for Ut av din draum
 Nominert til Spellemannprisen 1979 i klassen viseplate for I menneskenes land'
 Spellemannprisen 1981 i åpen klasse for Songen om kjærligheta Nominert til Spellemannprisen 1983 i klassen årets folkemusikk/gammaldans: for Ha ti dæ! (med Godtfolk)
 Prøysenprisen 1987
 Rolf Gammleng-prisen 1988
 Spellemannprisen 1988 i klassen visesang for Egg & champagne Nominert til Spellemannprisen 1990 i klassen barneplate for Maurits og den store barnålkrigen Spellemannprisen 1993 i klassen barneplate for Våre beste barnesanger 2 (med Bukkene Bruse, Anne Kari Hårnes, Kirsten Bråten Berg) 	
 Nominert til Spellemannprisen 1992 i klassen visesang for Sommar i september (med Godtfolk)
 Nominert til Spellemannprisen 1994 i klassen barneplate for Brakar og Johanna Kardemommestipendet fra NOPA 1996
 Nominert til Spellemannprisen 1999 i klassen barenplate for Krystallslottet Barneradioens krystall 2000
 Spellemannprisen 2003 i klasse barneplate for Fly som en stein (med Hege Rimestad)
 Spellemannprisen 2005 i klasse barneplate for Sangen om Yebo''
 Hedmark fylkeskommunes kulturpris 2010

Referanser

Kilder
Presentasjon av Geirr Lystrup i Forfatterkatalogen på Forfattersentrums nettsider

Eksterne lenker 
 
 
  Hjemmeside
  Biografi fra Norsk pop- og rockleksikon

Norske visesangere
Norske gitarister
Norske komponister
Norske låtskrivere
Norske barnebokforfattere
Vinnere av Spellemannprisen
Personer fra Vinje kommune